**DETTE ER KUN FORKLARING OG EKSEMPEL.**

**Stiftelsesmøte for *«foreningens navn»***

01.01.2017ble det avholdt stiftelsesmøte.

Til stede som stiftere var:

**Vedtekter for *«navn på foreningen»***

**§ 1 Formål**

*Formålet med foreningen er å være en overordnet administrativ organisasjon for studenter ved Universitetet i Stavanger som ønsker å delta….*

*Foreningen skal:*

* *Arbeide for å fremme…..*
* *Samle studenter med interessen av å…..*
* *Etc.*

**§ 2 Organisatorisk tilknytning**

*Er organisasjonen en frittstående organisasjon/forening eller har den tilknytning til et overorgan som er på nasjonalt nivå. Eks. kan være studentpolitiske foreningen som er tilknyttet det tilhørende nasjonale partiet.*

**§ 3 Medlemmer**

*For å bli medlem av ……. må man være student ved Universitetet i Stavanger. Eller For å bli medlem må man være student i Stavanger.*

**§ 4 Stemmerett og valgbarhet**

*Hvem har stemmerett i organisasjonen, henger ofte sammen med §5 Kontingent og §3 medlemmer.*

**§ 5 Kontingent**

*Kontingenten fastsettes av årsmøtet og betales forskuddsvis.*

*Medlemmer som skylder kontingent for mer enn ett år, har ikke stemmerett eller andre rettigheter, og kan av styret strykes som medlem av foreningen. Strykes et medlem, kan det ikke tas opp igjen før skyldig kontingent er betalt.*

**§ 6 Tillitsvalgtes godtgjørelse**

*Tillitsvalgte skal ikke motta honorar for sine verv.*

**§ 7 Årsmøte**

*Årsmøtet, som holdes hvert år i løpet av første kvartal, er foreningens høyeste myndighet.*

*Årsmøtet innkalles av styret med minst 1 måneds varsel, direkte til medlemmene og/eller ved kunngjøring i pressen. Forslag som skal behandles på årsmøtet skal være sendt til styre senest 2 uker før årsmøtet. Fullstendig saksliste må være tilgjengelig for medlemmene senest 1 uke før årsmøtet.*

*Alle medlemmer har adgang til årsmøtet. Årsmøtet kan invitere andre personer og/eller media til å være til stede.*

*Årsmøtet er vedtaksført med det antall stemmeberettigede medlemmer som møter. Ingen har mer enn én stemme, og stemmegivning kan ikke skje ved fullmakt.*

*På årsmøtet kan ikke behandles forslag om vedtektsendring som ikke er oppført på sakslisten senest 1 uke før årsmøtet. Andre saker kan behandles og avgjøres når 2/3 av de fremmøtte krever det. Slik beslutning kan bare tas i forbindelse med godkjenning av sakslisten.*

**§ 8 Ledelse av årsmøtet**

*Årsmøtet ledes av valgt moderator/ordstyrer. Ordstyrer/moderator behøver ikke å være medlem av foreningen.*

**§ 9 Stemmegivning på årsmøtet**

*Med mindre annet er bestemt skal et vedtak for å være gyldig være truffet med alminnelig flertall av de avgitte stemmene. Blanke stemmer skal anses som ikke avgitt.*

*Valg foregår skriftlig hvis det foreligger mer enn ett forslag. Bare foreslåtte kandidater kan føres opp på stemmeseddelen. Skal flere velges ved samme avstemming, må stemmesedlene inneholde det antall forskjellige kandidater som det skal velges ved vedkommende avstemming. Stemmesedler som er blanke, eller som inneholder ikke foreslåtte kandidater, eller annet antall kandidater enn det som skal velges, teller ikke, og stemmene anses som ikke avgitt.*

*Når et valg foregår enkeltvis og en kandidat ikke oppnår mer enn halvparten av de oppgitte stemmene, foretas bundet omvalg mellom de to kandidatene som har oppnådd flest stemmer. Er det ved omvalg stemmelikhet, avgjøres valget ved loddtrekning.*

*Når det ved valg skal velges flere ved en avstemming, må alle for å anses valgt ha mer enn halvparten av de avgitte stemmene. Dette gjelder ikke ved valg av vararepresentanter. Hvis ikke tilstrekkelig mange kandidater har oppnådd dette i første omgang, anses de valgt som har fått mer enn halvparten av stemmene. Det foretas så bundet omvalg mellom de øvrige kandidatene, og etter denne avstemmingen anses de valgt som har fått flest stemmer. Er det ved omvalg stemmelikhet, avgjøres valget ved loddtrekning.*

**§ 10 Årsmøtets oppgaver**

*Årsmøtet skal:*

*1. Behandle årsmelding*

*2. Behandle regnskap i revidert stand*

*3. Behandle innkomne forslag*

*4. Fastsette kontingent*

*5. Vedta budsjett*

*6. Velge:*

*a) Leder og nestleder*

*b) Styremedlem(mer)*

*c) Revisor og dennes stedfortreder*

**§ 11 Ekstraordinære årsmøter**

*Ekstraordinære årsmøter holdes når styret bestemmer det, eller minst en tredjedel av de stemmeberettigede medlemmene krever det.*

*Det innkalles på samme måte som for ordinære årsmøter.*

**§ 12 Styret**

*Foreningen ledes av et styre som er høyeste myndighet mellom årsmøtene.*

*Følgende roller skal være en del av styre:*

* *Leder*
* *Nestleder*
* *Økonomiansvarlig*

*Styret skal:*

*1. Iverksette årsmøtets bestemmelser.*

*2. Oppnevne etter behov komiteer/utvalg/personer for spesielle oppgaver og utarbeide instruks for disse.*

*3. Administrere og føre nødvendig kontroll med foreningens økonomi i henhold til de til enhver tid gjeldende instrukser og bestemmelser.*

*4. Representere foreningen utad.*

*Styret skal holde møte når lederen forlanger det eller et flertall av styremedlemmene forlanger det.*

*Styret er vedtaksført når et flertall av styrets medlemmer er til stede. Vedtak fattes med flertall av de avgitte stemmene. Ved stemmelikhet teller møtelederens stemme dobbelt.*

**§ 13 Vedtektsendring**

*Endringer i disse vedtekter kan bare foretas på ordinært eller ekstraordinært årsmøte etter å ha vært på sakslisten, og det kreves 2/3 flertall av de avgitte stemmene.*

**§ 14 Oppløsning (**§ 14 kan ikke endres.)

*Her er det viktig å fylle inn hva foreningen skal gjøre med evt. overskudd som er på bok ved avløsningen. Velferdstinget krever at det står at mottatt velferdsmidler som ikke er brukt ved avløsning føres tilbake til velferdstinget – dette må stå for å kunne motta velferdsmidler i det hele tatt.*